Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,685.01 …
10 ก.ย. 2561

Morning Market Summary
SET ช่วงเช้าปิดที่ระดับ 1,685.01 จุด ลดลง 4.48 จุด (-0.27%) มูลค่าการซื้อขาย 15,373.91 ล้านบาท หุ้นไทยเช้านี้ผันผวนในกรอบ 1680-1691 จุด ด้วยวอลุ่มซื้อขายเบาบางในทิศทางเดียวกับตลาดภูมิภาคที่ส่วนใหญ่อ่อนตัว เนื่องจากนักลงทุนรอดูความชัดเจนเกี่ยวกับนโยบายการค้าของสหรัฐและประเทศคู่ค้า โดยเฉพาะจีน หลัง “ทรัมป์” เผยเมื่อวันศุกร์ที่ผ่านมาว่าสหรัฐพร้อมจะเก็บภาษีสินค้านำเข้าจากจีนวงเงิน 2 แสนล้านดอลลาร์ บ้านเราช่วงเช้ามีแรงกดดันจากหุ้นขนาดใหญ่ในกลุ่มพลังงาน ปิโตรเคมี ธนาคาร และค้าปลีก
Afternoon Perspective
แนวโน้มการซื้อขายช่วงบ่าย คาดยังไม่มีอะไรดีขึ้น ดูจากแรงซื้อขายภาคเช้าที่เบาบางมากๆ หลังนักลงทุนไม่ค่อยมั่นใจกับแนวโน้มตลาด โดยเฉพาะประเด็นการตั้งกำแพงภาษีของสหรัฐต่อจีน 2 แสนล้านดอลลาร์ ว่าจะเกิดเมื่อไร นอกจากนั้นกลับมีแรงขายหุ้นใหญ่ออกมาคาดภาคบ่ายแรงขายน่าจะมีต่อจากการลดความเสี่ยง อย่างไรก็ตามหากเกิดมีแรงหนุนเข้ามาเรามองว่าดัชนีก็ยังไปไม่ได้ไกล จนกว่าจะเห็นความชัดเจนเรื่องการตั้งกำแพงภาษีหรือการดีดตัวขึ้นแรงๆ ของดัชนีตลาดหุ้นสหรัฐ โดยมองแนวรับที่ 1680-1676 จุดและแนวต้านที่1688-1692 จุด แนะนำ เล่นเก็งกำไร BJC และ CPF
Technical Pick
SET Index: 1685.01 ปรับตัวลดลงต่อเนื่องไปทดสอบแนวรับที่ระดับ 1680 จุด หลังจากปรับตัวลดลงหลุดแนวรับสำคัญที่ระดับ 1700 จุดลงไป ทำให้แนวโน้มในระยะสั้นยังมีโอกาสปรับตัวลดลงต่อเนื่อง โดยมีแนวรับถัดไปที่ 1670 และ 1650 จุดตามกรอบแนวโน้มขาลง และมีแนวต้านที่ 1700 จุดถ้าทะลุผ่านขึ้นไปได้ จะมีแนวต้านถัดไปที่ 1720 จุด
TCM Corporation (TCMC TB; THB 2.74) – ซื้อ
TRC Construction (TRC TB; THB 0.50) – ซื้อ
 